**Общинска избирателна комисия в община Тунджа, област Ямбол**

П Р О Т О К О Л

№ 32

На **3 ноември 2019 г.** се проведе заседание на Общинска избирателна комисия в община Тунджа, област Ямбол при следния

Д н е в е н р е д:

1. Проект за решение относно промяна в състава на СИК на територията на община Тунджа за произвеждането на втори тур на изборите за кметове на 03 ноември 2019 г.

Докладва: Симеон Симеонов

2.Входяща поща

Докладва: Живко Тодоров

3. Разни

ПРИСЪСТВАТ: Силвия Атанасова, Димитър Събев, Силвия Михалева, Симеон Симеонов, Елена Иванова, Живко Тодоров, Дилиян Царев, Биляна Кавалджиева, Живка Колева, Нели Стоянова, Росица Гриванова и Магдалена Димитрова

Отсъстващи – Ирина Нейкова

Заседанието бе открито в 08:00 ч. и председателствано от Силвия Атанасова –председател на комисията.

ПРЕДСЕДАТЕЛ СИЛВИЯ АТАНАСОВА: Добър ден, колеги. В залата присъстват 12 членове на комисията, имаме кворум, откривам заседанието. За днешното заседание предлагам гласуването да бъде отчитано от колегата Симеон Симеонов, за протоколиране предлагам колегата Силвия Михалева. Предлагам Ви следния дневен ред: 1. Проект за решение относно приемане на оперативен план на Общинска избирателна комисия в община Тунджа за произвеждане на втори тур на изборите за кметове на 3 ноември 2019г. ; 2. Входяща поща; 3. Разни

Други предложения или допълнения? Няма. Който е съгласен с направеното предложение, моля да гласува.

Гласували 12 членове на ОИК: „За“: Силвия Атанасова, Димитър Събев , Симеон Симеонов, Елена Иванова, Силвия Михалева, Биляна Кавалджиева, Дилиян Царев, Магдалена Димитрова, Росица Гриванова, Живка Колева, Нели Стоянова и Живко Тодоров; „Против“ – няма.

След като не бяха направени нови предложения, допълнения, възражения срещу така предложения дневен ред, преминаваме към разглеждането му.

ПРЕДСЕДАТЕЛ СИЛВИЯ АТАНАСОВА: Преминаваме към първа точка от дневния ред - Проект за решение относно промяна в състава на СИК на територията на община Тунджа за произвеждането на втори тур на изборите за кметове на 03 ноември 2019 г. Докладчикът, Симеон Симеонов, заповядайте.

СИМЕОН СИМЕОНОВ: Постъпило е заявление от Георги Иванов Георгиев, упълномощен представител на КП ,,Обединени патриоти“, заведено с вх. № 206 от 03.11.2019 г.,  с което се иска промяна в състава на ПСИК  на територията на изборния район. Към предложението са приложени: пълномощно на заявителя, издадените удостоверения за назначаване на лицата, чиято смяна се иска и заявления.

Поради горното и на основание чл. 87, ал. 1, т. 5 и т.6, чл. 89, ал. 1, чл. 91, ал. 5, изр. второ от Изборния кодекс и [Решение № 1029-МИ от 10.09.2019 г. на ЦИК](https://www.cik.bg/bg/decisions/1029/2019-09-10), предлагам Общинска избирателна комисия в община ТУНДЖА да вземе следното решение:

ОСВОБОЖДАВА от:

СИК № 282500053  Илия Атанасов Атанасов, с ЕГН:…………….. – член и анулира издаденото удостоверение;

НАЗНАЧАВА в:

СИК № 282500053 Пламена Драгова Узунова, с ЕГН ………………..– член и издава удостоверение;

ПРЕДСЕДАТЕЛ СИЛВИЯ АТАНАСОВА: Някакви възражения, предложения и забележки по проекта за решението има ли?

След като няма такива моля, който е съгласен да гласува.

Гласували 7 членове на ОИК: „За“: Силвия Атанасова, Димитър Събев, Симеон Симеонов, Елена Иванова, Силвия Михалева, Ирина Нейкова и Живко Тодоров; „Против“ – няма.

 **Решението е прието с № 151-МИ от 3.11.2019 г.**

 ПРЕДСЕДАТЕЛ СИЛВИЯ АТАНАСОВА: Преминаваме към втора точка от дневния ред – Входяща поща. Докладчикът Живко Тодоров, заповядайте.

 ЖИВКО ТОДОРОВ: Постъпило е писмо от ЦИК относно опис на изборни книжа и предаването им на общинската администрация; указания от ЦИК относно преброяване на бюлетините; писмо от Община Тунджа относно брой избирателни при предаване на избирателни списъци; писмо от ЦИК относно компетентност на ОИК по заявление от избран кандидат за общински съветник, преди да е положил клетва, писмо от община Тунджа относно брой отворени секции на територията на изборния район.

ПРЕДСЕДАТЕЛ СИЛВИЯ АТАНАСОВА: Преминаваме към точка три - Разни от дневния ред. Някакви предложения?

ПРЕДСЕДАТЕЛ СИЛВИЯ АТАНАСОВА: След като е изчерпан дневния ред закривам днешното заседание на комисията в 08.15 часа.

ПРЕДСЕДАТЕЛ:

Силвия Атанасова

СЕКРЕТАР:

Биляна Кавалджиева